ZAPISNIK
3. sjednice Vijeća Mjesnog odbora Dankovec,
održane dana 10. kolovoza 2021. u prostorijama objekta mjesne samouprave
Slanovečka 19, s početkom u 18,00 sati

NAZOČNI ČLANOVI VIJEĆA:
Ivica Ivanović, Josip Fabijanić, Dražen Zrinski, Petra Buhin i Slavko Stanić

Predsjedava: Ivica Ivanović
Zapisnik vodi: Dražen Zrinski
Predsjednik konstatira da  je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 3.sjednicu Vijeća Mjesnog odbora.
Bez rasprave, jednoglasno, Vijeće prihvaća tekst zapisnika 2.sjednice Vijeća Mjesnog odbora Dankovec, održane  09.srpnja 2021.godine.
Na prijedlog predsjednika, Vijeće prihvaća dopunu dnevnog reda (točka 11) i jednoglasno utvrđuje

DNEVNI RED
1. Prijedlog Vijeća Mjesnog odbora Dankovec za Program građenja komunalne infrastrukture na području grada Zagreba u 2022. - donošenje zaključka
2. Prijedlozi Vijeća Mjesnog odbora Dankovec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. - donošenje zaključka
3. Prijedlog utroška sredstava s pozicije „Ostali nespomenuti rashodi poslovanja“ u 2021. -donošenje zaključka 
4. Prijedlog prioriteta ulica za Izvedbeni program Zimske službe 2021/22. - donošenje zaključka
5. Prijedlog lokacija za postavljanje spremnika za sol - donošenje zaključka
6. Prijedlog termina dežurstava članova Vijeća u prostorijama mjesne samouprave -donošenje zaključka
7. Prijedlog za zamjenu prometnog zrcala u ulici Vrbina - donošenje zaključka
8. Prijedlog za čišćenje Čučerske reke duž cijelog toka - donošenje zaključka
9. Prijedlog za nabavu informatičke opreme za potrebe Mjesnog odbora - donošenje zaključka
10. Prijedlog za rješavanje oborinske odvodnje na raskrižju Ivanovićeve ulice i ulice Pršaki - donošenje zaključka
11. Prijedlog sanacije zabatnih zidova na Područnoj školi Dankovec - donošenje zaključka
12. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora - davanje mišljenja
13. Pitanja, prijedlozi i obavijesti       

Ad 1.  Prijedlozi Vijeća Mjesnog odbora Dankovec za Program građenja komunalne  infrastrukture na području Grada Zagreba u 2022.
           Nakon provedene rasprave, Vijeće jednoglasno donosi 
ZAKLJUČAK
          Predlaže se u Program građenja komunalne infrastrukture na području Grada Zagreba u 2022. uvrstiti izvođenje sljedećih radova:                     
· proširenje i rekonstrukcija mosta u Ivanovićevoj ulici, te dogradnja pješačkog prijelaza
· proširenje i rekonstrukcija mosta u Slanovečkoj cesti, te dogradnja pješačkog prijelaza
· izgradnja kanala slivnih i oborinskih voda u Ivanovićevoj ulici od kbr. 29 cijelom dužinom, sve do spajanja s potokom Čučerska Reka
· uređenje šetnice uz potok Čučerska Reka duž cijelog njegovog toka na području koje pripada Mjesnom odboru Dankovec (od ulice Mihovci do ulice Gumerec)

Ad 2.  Prijedlozi Vijeća Mjesnog odbora Dankovec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
           Nakon provedene rasprave, Vijeće jednoglasno donosi 
ZAKLJUČAK
           Predlaže se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. uvrstiti izvođenje slijedećih radova: 
· Odvojak ulice Cesari od kbr.14, niz ulicu prema Slanovečkoj cesti - asfaltiranje
·  Svetobarbarski odvojak- asfaltiranje
·  Ulica Dražena Mađarevića  - nasipavanje


Ad 3.  Prijedlog utroška sredstava s pozicije „Ostali nespomenuti rashodi poslovanja“ u  2021.
            Nakon provedene rasprave, Vijeće jednoglasno donosi 
ZAKLJUČAK

1.	Vijeće Mjesnog odbora Dankovec na poziciji 286-3299 za 2021. ima 6.000,00 kn.
2.	Vijeće Mjesnog odbora Dankovec predlaže utrošak sredstava iz točke 1. ovog zaključka na sljedeći način:
		- VMO Dankovec   						            6.000,00 kn

Ad 4.  Prijedlog prioriteta ulica za Izvedbeni program Zimske službe 2021/22.
           Nakon provedene rasprave Vijeće Mjesnog odbora donosi 
ZAKLJUČAK
Vijeće Mjesnog odbora Dankovec predlaže da se čiste sve asfaltirane i neasfaltirane ulice u kojima žive mještani na području Mjesnog odbora Dankovec, a sljedeće ulice kao prioritet za Izvedbeni program Zimske službe 2021/22.:
· Čučerska cesta, duž cijelog područja Mjesnog odbora Dankovec
· Ulica Gumerec 
· Ivanovićeva ulica
· Ivanovićev odvojak
· Čopci
· Pršaki
· Jalševečka cesta
· Graduši
· Pustika
· Slanovečka cesta
· Cesari
· Šafrani
· Šiprunec
· Mihovci
· Pirinova
· Goliš
· Ulica Svete Barbare
· Svetobarbarski odvojak
· Prešci
· Hađuri
· Hađuri odvojak
· Majpruzi 

Ad  5.  Prijedlog lokacija za postavljanje spremnika za sol
            Nakon provedene rasprave, Vijeće donosi 
ZAKLJUČAK
Predlaže se spremnike za sol postaviti na slijedećim lokacijama:
1. Autobusno stajalište Gumerec – Čučerska cesta, nasuprot kbr. 44
2. Autobusno stajalište kod Caffe bara „CONCORDIA“- Čučerska cesta kod kbr.103
3. Autobusno stajalište Slanovečka – kod mosta – Čučerska cesta, nasuprot kbr. 148
4. Autobusno stajalište Mihovci – Čučerska cesta kod kbr.185
5. Autobusno stajalište Sveta Barbara – Čučerska cesta kod kbr.248
6. Dom zdravlja – Pršaki 34
7. Područna škola Dankovec, Slanovečka kbr.19
Ad 6.   Prijedlog termina dežurstva članova Vijeća u prostorijama mjesne samouprave
            Nakon provedene rasprave,Vijeće donosi 
ZAKLJUČAK
            Dežurstva u prostorijama mjesne samouprave Dankovec održavati će se svaki drugi i četvrti utorak u mjesecu, u terminu od 19,00 do 21,00 sat.
Ad 7.     Prijedlog za zamjenu prometnog zrcala u ulici Vrbina
              Nakon provedene rasprave Vijeće donosi 
ZAKLJUČAK
              Predlaže se sanacija i ponovno postavljanje prometnog zrcala na Čučerskoj cesti, nasuprot izlaza iz ulice Vrbina.
	Gore navedeno predlaže se radi sigurnijeg i lakšeg priključivanja u promet na Čučerskoj cesti.

Ad 8.     Prijedlog za čišćenje Čučerske reke duž cijelog toka
              Nakon provedene rasprave, Vijeće donosi
ZAKLJUČAK
Predlaže se uređivanje (redovno održavanje) potoka Čučerska Reka, k.č.br.9600/21 k.o. Dubrava, duž toka koji pripada Mjesnom odboru Dankovec.
Gore navedeno predlaže se radi nesmetanog protoka oborinskih voda.


Ad 9.     Prijedlog za nabavu informatičke opreme za potrebe Mjesnog Odbora
             Članovi Vijeća su utvrdili da je postojeća informatička oprema u Mjesnom odboru neispravna i zastarjela zbog čega im je otežana komunikacija sa nadležnim tijelima.
 Nakon rasprave, Vijeće donosi
ZAKLJUČAK
             Radi što učinkovitijeg i svrsishodnijeg komuniciranja i rada Mjesnog odbora Dankovec, predlaže se hitna nabava informatičke opreme i to:
1. Desktop računalo performansi 
· CPU I3/I5/Ryzen5
· RAM 8-16GB
· SSD 512 GB
· Interna grafika npr.INTEL
2. Periferija
· Monitor 24“ sa HDMI-dysplay port priključcima
· Miš
· Tipkovnica
· Multifunkcijski mrežni laserski c/b printer / ( to podrazumijeva print,scan,copy npr.HP LaserJetPro M130FN )
· Set potrošnog materijala-TONERI
3. Produžni naponski kabel sa 5 priključaka – 2 kom.

Ad 10.    Prijedlog za rješavanje oborinske odvodnje na raskrižju Ivanovićeve ulice i ulice
               Pršaki
               Nakon rasprave, Vijeće donosi 
ZAKLJUČAK
1. Na raskrižju Ivanovićeve ulice i ulice Pršaki predlaže se ugradnja sabirnika vode, te ugradnja odvodne cijevi prema potoku u dužini od cca 15 metara.
2. Također, vezano uz gore navedeno predlaže se da nadležne službe izvrše terenski izvid uz sudjelovanje članova Vijeća Mjesnog odbora Dankovec, a u svrhu pronalaska rješenja za problem zadržavanja velikih količina oborinskih voda na navedenoj lokaciji. 

Ad. 11. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
                Nakon provedene rasprave, Vijeće većinom glasova /4 ZA, 1 PROTIV/	 donosi
ZAKLJUČAK
               Daje se negativno mišljenje.
                Obrazloženje:
Na području našeg MO Dankovec imamo niz neriješenih problema, koji su prisutni već godinama, od vode i odvodnje, prometnica, nedostatka prostora za rad udruga, problem smještaja učenika i održavanje nastave itd. Stoga i sjednice našeg Mjesnog odbora traju po tri sata i više, a potrebno je uložiti i dodatno vrijeme za obilazak problematičnih područja. Stoga smatramo da je dosadašnja naknada itekako opravdana.

Ad 12.     Prijedlog za rješavanje sanacije zabatnih zidova na Područnoj školi Dankovec
                Nakon rasprave, Vijeće donosi 
ZAKLJUČAK
[bookmark: _GoBack]Potrebno je hitno razmotriti dosadašnju ponudu izvođača za sanaciju zabatnih zidova osnovne škole Čučerje, Područne škole Dankovec, Slanovečka 19, koja iznosi približno 500,000 kn, te zatražiti ponude nekoliko izvođača putem javne nabave, budući Vijeće smatra da je iznos od cca 500,000 kn  itekako prevelik iznos i HITNO početi sa sanacijom istih zabatnih zidova, zbog početka školske godine 2021/2022.
Nakon potresa u Zagrebu i pregleda stanja škole od strane statičara, škola je dobila žutu oznaku, te nije bila sigurna za održavanje nastave i školskih aktivnosti. Da bi dobila privremeno zelenu oznaku, na školu su postavljene skele, s obrazloženjem da će iste osigurati urušavanje i pad zabatnih zidova uslijed mogućeg novog potresa, no takvo stanje je ostalo do sada, a školi se naplaćuje i najam za postavljenu skelu, što predstavlja dodatni problem ravnateljici.
Potrebno je riješiti i pitanje tog najma skele, koji opterećuje budžet ne samo školi.
Ukoliko se ukloni skela, škola više nije „sigurna“, ne može se održavati nastava, ali ne može se nastaviti ni rad mjesnog odbora, kao ni rad mobilnog tima za pomoć građanima stradalim u potresu, zbog nesigurnosti objekta.

Ad 13.    Pitanja, prijedlozi i obavijesti
Vijeće će na slijedećoj koordinaciji od predsjednika Vijeća Gradske četvrti Gornja Dubrava i nadležnih službi zatraže očitovanja vezano uz sklapanje Aneksa Ugovora o korištenju prostora KMT Dankovec radi potreba škole, rekonstrukciju Čučerske ceste, fazi gradnje vodospreme u Ulici sv. Barbara, Jalševečka cesta, Ivanovićev odvojak, kao i izvještaj o svim projektima predloženim od strane prošlih saziva Vijeća Mjesnog odbora Dankovec za koje su odobrena sredstva za realizaciju (npr. dječje igralište u Ulici Sveta Barbara za koje Vijeće predlaže stopiranje obzirom postoje prioritetniji projekti).
Završeno u 21,00 sati.
KLASA: 026-02/21-002/1296
URBROJ:251-06-11-503-21-2
U Zagrebu, 10.kolovoza 2021.godine

Zapisnik sastavio: Dražen Zrinski                                                    Predsjednik Vijeća 
                                                                                                                      Mjesnog odbora Dankovec           
                                                                                                                    
Ivica Ivanović
______________________                                                         ______________________

